יותר מדרך אחת להעביר את המסר - המקומון לציבור הדתי במודיעין
ראשי » כלכלה וצרכנות » יותר מדרך אחת להעביר את המסר
יותר מדרך אחת להעביר את המסר
העברת מסר היא תורה שלמה שמטרתה לנצל את מערכת יחסי הגומלין בין המוען והנמען. כיום כבר ברור שיש הרבה יותר מדרך אחת להעביר מסר מסוים, אז הנה כמה טיפים לתקשורת יעילה
דיבור היא שיטת התקשורת השכיחה ביותר שמשמשת אותנו כיום להעברת מסר בין מוען ונמען. הדיבור מלווה אותנו מינקות, הוא מבטא תרבות ושפה ובעזרתו ניתן להעביר מסר מדויק במהירות ותוך כדי קבלת משוב מהצד השני. הבעיה היא שלא תמיד אנחנו יכולים לדבר עם הנמען כדי להעביר לו מסר מסוים, מה גם שמדובר בצורת תקשורת מוגבלת בכל הנוגע להפצת מסרים להמונים.
זה המקום להזכיר שצורת התקשורת העתיקה ביותר המוכרת לאדם היא בכלל ציורי הקירות. בתקופה שבה עדיין לא התפתחו כישורי השפה לא ניתן היה להעביר מסר בצורה מילולית, למעט באמצעות נהמות וסימני ידיים. מאז עברו הרבה מים בנהר והדיבור מצטרף לעוד שורה ארוכה של אמצעי תקשורת יעילים.
המסר שחבוי בתוך המסר
יותר מדרך אחת להעביר את המסר. pixabay
סטודנטים במסלול של לימודי תקשורת נדרשים לפתח חשיבה ביקורתית ולזהות מסרים חבויים. הם לומדים כבר בשלב מאוד מוקדם שיש יותר מדרך אחת להעביר את המסר, ושלעיתים מה שנמצא בין השורות חשוב לא פחות מאשר מה שקיים על פני השטח. בנוסף, התקשורת בין בני אדם היא הראשונה להשתנות על רקע התקדמות טכנולוגית ומעקב אחר אותם שינויים הוא תנאי לתקשורת יעילה יותר.
יש מקומות שבהם ניתן לראות שיטות שונות להעברת מסרים כמעט בלי להתאמץ. הדוגמא המובהקת לכך הם שלטי רחוב, שבהם צריך להיות ברור מהר מאוד לעוברים ושבים או לנהגים מה המסר. במקביל, פרסומות שמשולבות במרחב הציבורי אמורות גם הן להעביר מסר מסוים בלי שהנמענים יצטרכו להעמיק בהן או להקדיש להן רגע מיותר של מחשבה.
חוץ מזה, הנמען שבוחר להעביר מסר בצורה שאינה מילולית אלא חזותית צריך לשים לב לפרטים קטנים. הבחירה להציב בשלטים דמות אישה ולא גבר היא בעלת משמעות חברתית ותרבותית, כמו גם השאלה באיזה סוג של פונטים בוחרים להשתמש ואיזה סמלים גרפיים יהיו עליהם.
תקשורת אחת, מסרים רבים
העובדה שלפיה יש יותר מדרך אחת להעביר מסר מסוים לא מתייחסת רק לאינטרסים של הנמען. קודם כל, עליו להכיר את המוען וכדאי שתהיה ביניהם מערכת גומלין מסוימת על מנת שהמסר יעבור כמו שצריך. בנוסף, יש מקרים שבהם ניתן להשתמש באמצעי תקשורת אחד אך להעביר מסרים שונים ואפילו סותרים.
כל שיחת חולין עם אדם אחר היא פוטנציאל להעברת מסרים שונים. זה קורה כאשר הדיבור המילולי מעביר מסר מסוים בעוד שפת הגוף מעבירה מסר אחר, או במהלך שימוש במסמנים מסוימים שאין עליהם הסכמה. בסופו של דבר, תהליך התקשורת מסובך מכפי שנהוג לחשוב והעברת המסר היא משימה מאתגרת.
העברת מסר להעביר את המסר